180 km/h-s tempónál esett óriásit a ralivilágbajnok – videó
Akkorát repültek, hogy egyik hegyi útról egy másikra érkeztek a baleset végén.
Alig indult el az idei rali-világbajnokság – a hagyományoknak megfelelően a monte-carlói versennyel –, máris megtörtént az első hatalmas baleset, aminek a jelenlegi világbajnok volt az elszenvedője.

A tavalyi év bajnoka, az észt Ott Tanak éppen az első futamán szerepelt új csapatánál a Hyundai Motorsportnál, amikor elképesztő tempóval szenvedett balesetet.

A 32 éves versenyző és a navigátora, Martin Järveoja, valamit jó néhány néző hatalmas szerencsével úszta meg a brutális balesetet.

A 2019-es bajnok a pénteki második gyorsasági szakaszon a 26 kilométernél Saint-Clement-sur-Durance falucskánál repült le az útról a kocsijával 180 km/h-s tempó környékén. A baleset előtt Tanak a negyedik helyen állt összetettben.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
rali autós videó Ott Tanak ralibaleset rali-világbajnokság